Babelscape/SREDFM huggingface dataset:
Νίκος Καραντηνός

Ο Νίκος Καραντηνός (1920 – 25 Ιουνίου 2008) ήταν Έλληνας δημοσιογράφος και συνδικαλιστής.

Γεννήθηκε στα Μιχαλιτσάτα Ληξουρίου της Κεφαλονιάς. Η Κατοχή τον βρήκε να σπουδάζει στη Φιλοσοφική Σχολή του Πανεπιστημίου Αθηνών. Το 1941 οργανώθηκε στην ΟΚΝΕ και το ΕΑΜ Νέων Φιλοσοφικής. Υπήρξε υπεύθυνος της «Νίκης», της παράνομης εφημερίδας της Οργάνωσης Αθήνας και στη συνέχεια μέλος στη συντακτική επιτροπή της «Νέας Γενιάς», οργάνου του Κεντρικού Συμβουλίου της ΕΠΟΝ, ενώ συμμετείχε σε αντιστασιακές δραστηριότητες με το ψευδώνυμο «Διονύσης», στήνοντας παράνομα τυπογραφεία. Παράλληλα πήρε το πτυχίο του από το Τμήμα Ιστορίας-Αρχαιολογίας του Πανεπιστημίου Αθηνών. Αναφέρεται ότι «δασκάλα» του στη δημοσιογραφία υπήρξε η Ηλέκτρα Αποστόλου.

Μεταπολεμικά, εξορίστηκε επί δύο χρόνια (1948-1950) στην Ικαρία και στη Μακρόνησο. Στη συνέχεια σταδιοδρόμησε ως επαγγελματίας δημοσιογράφος σε πολλές εφημερίδες, κυρίως στην "Αθηναϊκή", της οποίας υπήρξε αρχισυντάκτης, και επίσης στις "Δημοκρατική Αλλαγή", "Ημέρα", "Εξπρές", "Άλφα Ρεπορτάζ" και κατά τη μεταπολίτευση στον "Ριζοσπάστη".

Από την αρχή ο Καραντηνός ανέπτυξε συνδικαλιστική δράση στον χώρο του τύπου: Διετέλεσε γενικός γραμματέας στο πρώτο διοικητικό συμβούλιο της Πανελλήνιας Ομοσπονδίας Ενώσεων Συντακτών (ΠΟΕΣΥ), στην ίδρυση της οποίας πρωτοστάτησε, καθώς και αντιπρόεδρος, γενικός γραμματέας και ταμίας της ΕΣΗΕΑ. Ακόμη, διετέλεσε πρόεδρος του «Συνδέσμου Δημοσιογράφων-Αγωνιστών Εθνικής Αντίστασης 1941-1944».

Ο Νίκος Καραντηνός πέθανε σε ηλικία 88 ετών στην Αθήνα, όπου και κηδεύθηκε, ενώ η σορός του μεταφέρθηκε και τάφηκε στην Κεφαλονιά.

* Γραμματόσημο με τη μορφή του Ν. Καραντηνού εκδόθηκε το 2015 στην αναμνηστική σειρά γραμματοσήμων των ΕΛΤΑ «100 χρόνια από την ίδρυση της ΕΣΗΕΑ».
Ζάνες

Οι Ζάνες ήταν στην αρχαιότητα χάλκινα αγάλματα του θεού Δία, τα οποία τοποθετούνταν στην είσοδο του σταδίου στην Αρχαία Ολυμπία, μπροστά από το άνδηρο των θησαυρών.
Ουράβα Ρεντ Ντάιαμοντς

Η Ουράβα Ρεντ Ντάιαμοντς είναι μια επαγγελματική, ιαπωνική ποδοσφαιρική ομάδα. Ιδρύθηκε το 1950. Έδρα της ομάδας είναι το Saitama Stadium 2002, χωρητικότητας 63.700 θεατών. Συμμετέχει στην J. League Division 1, την ανώτατη κατηγορία της Ιαπωνίας.
Προκόπιος Ικονίου

Ο άγιος Προκόπιος Ικονίου (κατά κόσμον Προκόπιος Λαζαρίδης, 1859 – 20 Απριλίου 1923) ήταν Έλληνας Μικρασιάτης θεολόγος και επίσκοπος, που διετέλεσε Μητροπολίτης Δυρραχίου, Φιλαδελφείας και Ικονίου στη Μικρά Ασία, καθώς και ιεροεθνομάρτυρας.
Επιτάφιος Ελληνορθοδόξων από το [[Ικόνιο]] της Μικράς Ασίας (σήμερα φυλάσσεται στο Αρχαιολογικό Μουσείο Ικονίου).
Περσεμπάγια Σουραμπάγια

Η Περσεμπάγια Σουραμπάγια είναι μια επαγγελματική, ποδοσφαιρική ομάδα από την πόλη Σουραμπάγια, Ινδονησία. Ιδρύθηκε το 1927. Έδρα της ομάδας είναι το Gelora Bung Tomo Stadium, χωρητικότητας 60000 θεατών. Συμμετέχει στην Indonesia Super League. Έχει κατακτήσει δύο φορές το πρωτάθλημα Ινδονησίας (1997, 2004).
Κατηγορία:Ιδρύσεις ποδοσφαιρικών ομάδων το 1927
Σερβική Αστυνομία

Η Σερβική Αστυνομία αποτελεί την κύρια αστυνομική δύναμη της Σερβίας. Είναι υπεύθυνη για την επιβολή του νόμου σε όλες τις τοπικές και εθνικές αρχές. Τελεί υπό την δικαιοδοσία του Υπουργείου Εσωτερικών Υποθέσεων. Η Γενική Αστυνομική Διεύθυνση του Υπουργείου Εσωτερικών έχει 15 οργανωτικές μονάδες και 27 Περιφερειακές Αστυνομικές Διευθύνσεις.
Χανς Ερνί

Ο Χανς Ερνί ("Hans Erni", 21 Φεβρουαρίου 1909 – 21 Μαρτίου 2015) ήταν ζωγράφος και γλύπτης από την Ελβετία. Γεννημένος στη Λουκέρνη, είναι κυρίως γνωστός για τη φιλοτέχνηση γραμματοσήμων, λιθογραφιών για τον Ελβετικό Ερυθρό Σταυρό και για τη συμμετοχή του στην Ολυμπιακή Επιτροπή. Το Μουσείο Χανς Ερνί βρίσκεται στο ισόγειο του Ελβετικού Μουσείου Μεταφορών στη Λουκέρνη και περιέχει μία μεγάλη συλλογή από καλλιτεχνικά έργα. Ο Ερνί γιόρτασε τα εκατοστά του γενέθλια το Φεβρουάριο του 2009. Η αδερφή του, Μαρία Στρεμπί-Ερνί (14 Ιανουαρίου 1907 - 29 Ιανουαρίου 2014) απεβίωσε σε ηλικία 107 ετών.
Κιρίλ Γκαμπούριτς

Ο Κιρίλ Γκαμπούριτς (Chiril Gaburici) (ρουμανική προφορά: ˈkiril gaburiʃʲ), γενν. στις 23 Νοεμβρίου 1976) είναι Μολδαβός επιχειρηματίας και Πρωθυπουργός της Μολδαβίας από τον Φεβρουάριο ως τον Ιούνιο του 2015.
Θαρσίς

Η Θαρσίς (κόκκινο και καφέ) κυριαρχεί στο δυτικό ημισφαίριο του Άρη, όπως φαίνεται σε αυτό τον ανάγλυφο χάρτη του Mars Orbiter Laser Altimeter (MOLA) με χρωματικό δείκτη υψομέτρου. Τα υψηλά ηφαίστεια εμφανίζονται λευκά, με το [[Όρος Όλυμπος (Άρης)|όρος Όλυμπος]] στα βορειοδυτικά. Το ωοειδές σχήμα στον βορρά είναι το [[Όρος Άλμπα]]. Το σύστημα φαραγγιών [[Κοιλάδα του Μάρινερ]] απλώνεται στα ανατολικά της Θαρσίδος.
Η Θαρσίς ("Tharsis") είναι ένα τεράστιο ηφαιστειογενές υψίπεδο που απλώνεται σε μεγάλο μέρος της τροπικής ζώνης του δυτικού ημισφαιρίου του πλανήτη Άρη. Η διαστάσεων ηπείρου περιοχή αυτή φιλοξενεί τα μεγαλύτερα ηφαίστεια σε ολόκληρο το Ηλιακό Σύστημα, μεταξύ των οποίων τα τρία τεράστια Αρσία, Παβόνις και Ασκραίο, που είναι γνωστά από κοινού ως Όρη Θαρσίδος. Το υψηλότερο ηφαίστειο του πλανήτη (και του Ηλιακού Συστήματος), το όρος `Ολυμπος, συνδέεται μεν με τη Θαρσίδα, αλλά για την ακρίβεια βρίσκεται μόλις έξω από το δυτικό της άκρο. Το όνομα «Θαρσίς» είναι η εξελληνισμένη (και εκλατινισμένη) μεταγραφή της βιβλικής λέξεως "Tarshish", που ήταν η ονομασία της γης στο δυτικό άκρο του τότε γνωστού κόσμου και οι κάτοικοί της αναφέρονται ως «Θάρσεις» στην ελληνική μετάφραση των Ο΄ της "Γενέσεως" (ι΄ 4).
Πρωθυπουργός της Μολδαβίας

Ο Πρωθυπουργός της Μολδαβίας είναι ο αρχηγός κυβερνήσεως της Μολδαβίας. Διορίζεται επίσημα από τον Πρόεδρο μαζί με το υπουργικό συμβούλιο που τίθεται προς έγκριση από το κοινοβούλιο. Η πρώτη γυναίκα που υπηρέτησε στο αξίωμα είναι η Ζινάιντα Γκρετσεάνιι.
Σοβιετικές Ένοπλες Δυνάμεις

Οι Ένοπλες Δυνάμεις της Ένωσης Σοβιετικών Σοσιαλιστικών Δημοκρατιών (ρωσικά: Вооружённые Силы Союза Советских Социалистических Республик, ВС СССР) αποτέλεσαν στις ένοπλες δυνάμεις της Ρωσικής ΣΟΣΔ (1917-1922), και της Σοβιετικής Ένωσης (1922-1991) από τη δημιουργία τους, στον απόηχο του Ρωσικού Εμφύλιου Πολέμου, έως και την ουσιαστική διάλυσή τους τον Δεκέμβριο του 1991.

Σύμφωνα με τον πανενωτικό νόμο για τη στρατιωτική υπηρεσία του Σεπτεμβρίου του 1925, οι Σοβιετικές Ένοπλες Δυνάμεις αποτελούνταν από πέντε μέρη: το Στρατό Ξηράς, την Πολεμική Αεροπορία, το Πολεμικό Ναυτικό, την Κρατική Πολιτική Διεύθυνση (ГПУ), και τους φρουρούς νηοπομπής. Η ГПУ έγινε αργότερα ανεξάρτητη και συγχωνεύτηκε με το НКВД το 1934. Μετά το Β΄ Παγκόσμιο Πόλεμο τα Πυραυλικά Στρατεύματα Στρατηγικού Προορισμού (1960), η Αεράμυνα (1948) και τα πανενωτικά στρατεύματα Πολιτικής Προστασίας (1970) προστέθηκαν, στην πρώτη, τρίτη και έκτη θέση αντίσχτοιχα, στην επίσημη σοβιετική αναγνώριση συγκριτικής σημασίας (με τις χερσαίες δυνάμεις να είναι δεύτερες, η Πολεμική Αεροπορία τέταρτη και το πέμπτο το Πολεμικό Ναυτικό).

Οι Σοβιετικές Ένοπλες Δυνάμεις στη συνέχεια χωρίστηκαν σε διάφορες ένοπλες δυνάμεις των πρώην σοβιετικών δημοκρατιών, συμπεριλαμβανομένων των νέων Ρωσικών Ενόπλων Δυνάμεων.
Διασλαβική γλώσσα

Η Διασλαβική γλώσσα (Μεντζουσλοβιάνσκη, "λατινική γραφή: medžuslovjansky, κυριλλική γραφή: меджусловјанскы"), νωρίτερα γνωστή και ως Σλοβιάνσκι, είναι πανσλαβική βοηθητική γλώσσα, η οποία σχεδιάστηκε από ομάδα γλωσσολόγων για να διευκολύνει την επικοινωνία των σλαβόφωνων πληθυσμών. Η Σλοβιάνσκι είναι ο απαραίτητος σταθμός της Διασλαβικής, το βήμα που θα επέτρεπε δηλαδή την επικοινωνία των διαφορετικών σλαβόφωνων λαών, αλλά και όσων επιζητούν να επιτύχουν μέγιστη κατανόηση κατά την επαφή τους με τους Σλάβους. Η γλώσσα έχει μάλιστα πλούσια ιστορία και προηγείται πολλών κατά αιώνες: η παλιότερη γραφή της, πνευματικό παιδί του κροάτη αβά Γιούραϊ Κρίζανιτς, χρονολογείται από το 1659-1666.

Αν και στην τωρινή μορφή της δημιουργήθηκε το 2006. Το 2011 βέβαια η Σλοβιάνσκι υπέστη εκτεταμένη αναθεώρηση και συγχωνεύτηκε με δύο αντίστοιχες απόπειρες, φιγουράροντας πια ως «Διασλαβική». Πέρα από τις ιστορικές της περιπέτειες, η Διασλαβική μπορεί να αποδοθεί τόσο στο λατινικό όσο και το κυριλλικό αλφάβητο, την ίδια ώρα που η γραμματική και το συντακτικό της βασίζεται στις κοινές δομές των σλαβικών ιδιολέκτων. Περισσότεροι από 2.000 σλαβόφωνοι την ξέρουν και την εξασκούν.

Το 2021, το λεξικό της Διασλαβικής περιείχε περίπου 18000 ρίζες λέξεων.
Επαμεινώνδας Τσέλλος

Ο Επαμεινώνδας Τσέλλος του Κωνσταντίνου (1898 – Νοέμβριος 1979) ήταν Έλληνας στρατιωτικός και υπουργός. Από το 1957 έως το 1964 ήταν γενικός διευθυντής του ΟΤΕ.
Α΄ Καρλικός Πόλεμος

Ο Α΄ Καρλικός Πόλεμος (ισπανικά: "Primera Guerra Carlista", καταλανικά: "Primera Guerra Carlina") ήταν η πρώτη από τις τρεις εμφύλιες διαμάχες γνωστές ως Καρλικοί Πόλεμοι, που έλαβε χώρα στην Ισπανία μεταξύ 1833 και 1840. Οι δύο αντιμαχόμενες πλευρές ήταν οι καρλιστές υποστηρικτές του διεκδικητή του ισπανικού θρόνου Κάρλος-Μαρία των Βουρβόνων κόμη της Μολίνα και οι υποστηρικτές της βασίλισσας της Ισπανίας, Ισαβέλλας Β΄ και της μητέρας της, της αντιβασίλισσας Μαρίας Χριστίνας των Βουρβόνων. Έλαβε χώρα κυρίως στο βόρειο και βορειοανατολικό τμήμα της Ισπανίας· οι κύριες εστίες του ήταν η ισπανική Χώρα των Βάσκων (συμπεριλαμβανομένης και της Ναβάρρας) και τα ορεινά και καθυστερημένα από οικονομικής άποψης χωριά της Αραγόνας, της Καταλονίας και του πρώην Βασιλείου της Βαλένθια. 

Κάτω από την επιρροή των τοπικών κληρικών που απέδωσαν στους Καρλικούς Πολέμους το χαρακτήρα της σταυροφορίας προς υπεράσπιση της θρησκείας, οι μεγάλες αγροτικές μάζες της επαρχίας και οι μικρές πόλεις της ισπανικής Χώρας των Βάσκων, υποστήριξαν τον διεκδικητή Κάρλος-Μαρία κόμη της Μολίνα, χαρακτηριζόταν από ένα βαθύ συντηρητισμό και σεβασμό στις παραδόσεις. 

Στην Αραγόνα,την Καταλονία και, λιγότερο, στο πρώην Βασίλειο της Βαλένθια, αυτός ο πόλεμος φάνηκε για περιορισμένες μερίδες του πληθυσμού και του κλήρου σαν μια ευκαιρία ανάκτησης των ιστορικών νόμων τους που είχαν απεμπολυθεί με το πέρας του πολέμου της Ισπανικής Διαδοχής. 

Στην άλλη πλευρά, οι φιλελεύθεροι συμπαρατάχθηκαν με τους μετριοπαθείς μοναρχικούς για να υποστηρίξουν την βασίλισσα και τη μητέρα της. Μέχρι το τέλος του πολέμου διατήρησαν υπό τον έλεγχό τους τις κύριες πόλεις των εξεγερμένων περιοχών. Οι καρλιστές αντίθετα δεν κατάφεραν να καταλάβουν παρά μονάχα μικρές, επαρχιακές πόλεις όπως η Γκερνίκα ή ορεινούς και απόμακρους πυρήνες όπως η Μορέλια. Χώρες όπως η Μεγάλη Βρετανία και η Γαλλία παρείσχαν στρατιωτική και οικονομική βοήθεια στους φιλελεύθερους ενώ οι καρλιστές δεν εισέπραξαν τίποτα περισσότερο πέραν από την εισροή ενός περιορισμένου αριθμού ξένων εθελοντών.
Κοσσυφοπέδιο και Μετόχια

Το Κοσσυφοπέδιο και Μετόχια, επίσημα η Αυτόνομη Επαρχία του Κοσσυφοπεδίου και Μετοχίων (σερβικά: Аутономна Покрајина Косово и Метохиja / Autonomna Pokrajina Kosovo i Metohija, αλβανικά: Krahina Autonome e Kosovës dhe Metohisë), είναι μία από τις δύο αυτόνομες επαρχίες που η Σερβία ισχυρίζεται ότι εξακολουθεί να έχει υπό την κυριαρχία της (η άλλη είναι η Βοϊβοντίνα, η οποία δεν αμφισβητείται). Η επαρχία περιλαμβάνει την επικράτεια του Κοσσυφοπεδίου και στην ευρύτερη της έννοια, περιλαμβάνει επίσης την μικρότερη περιοχή των Μετοχίων που βρίσκεται στο δυτικό Κοσσυφοπέδιο. Από τον Απρίλιο του 1992 και του 2006, η ίδια η Σερβία αποτελούσε συστατική δημοκρατία της Σερβίας και Μαυροβουνίου.

Το 1989, στη Σοσιαλιστική Αυτόνομη Επαρχία του Κοσσυφοπέδιου, αυτόνομη επαρχία της Σερβίας εντός της Γιουγκοσλαβίας, πραγματοποιήθηκε αντι-γραφειοκρατική επανάσταση από την κυβέρνηση του Σλόμπονταν Μιλόσεβιτς, που είχε ως αποτέλεσμα τη μείωση των εξουσιών της και επιστροφή στη συνταγματική κατάσταση του 1971-1974. Το ίδιο έτος, η αλβανική πλειοψηφία της - καθώς και η Δημοκρατία της Αλβανίας - υποστήριξε της ανακήρυξη του ανεξάρτητης Δημοκρατίας του Κοσόβου. Μετά το τέλος του πολέμου στο Κοσσυφοπέδιο το 1999, και ως αποτέλεσμα της επέμβασης του ΝΑΤΟ, η Σερβία και η ομοσπονδιακή κυβέρνηση δεν ασκεί "de facto" έλεγχο επί του εδάφους.

Τον Φεβρουάριο του 2008, η Δημοκρατία του Κοσόβου ανακήρυξε την ανεξαρτησία της. Ενώ η Σερβία δεν αναγνώρισε επίσημα την ανεξαρτησία του Κοσσυφοπεδίου, κατά τη συμφωνία των Βρυξελλών του 2013, κατήργησε όλα τα θεσμικά της όργανα στην αυτόνομη επαρχία. Η ανεξαρτησία του Κοσσυφοπεδίου έχει αναγνωριστεί από 98 κράτη μέλη του ΟΗΕ.
Χέρτσογκενρατ

Το Χέρτσογκενρατ (γερμ. "Herzogenrath", ολλ. "’s-Hertogenrade") είναι μια πόλη με 46.546 κατοίκους που βρίσκεται στο γερμανικό κρατίδιο της Βόρειας Ρηνανίας-Βεστφαλίας.
Μελχισεδέκ Τσουδερός

Ο Μελχισεδέκ Τσουδερός (1769 - 1823) ήταν Έλληνας ιερομόναχος και αγωνιστής της ελληνικής επανάστασης από την Κρήτη. Σκοτώθηκε το 1823 σε μάχη με τα οθωμανικά στρατεύματα στην ευρύτερη περιοχή των Χανίων.
Suicidal Tendencies

Οι Suicidal Tendencies είναι αμερικάνικο crossover thrash συγκρότημα το οποίο δημιουργήθηκε στο Λος Άντζελες, το 1981 και θεωρείται ένα από τα πρώτα συγκροτήματα του είδους.

Η πρώτη τους επιτυχία ήλθε με το πρώτο τους άλμπουμ, το οποίο περιείχε το σινγκλ ""Institutionalized". Ο δεύτερος τους δίσκος κυκλοφόρησε το 1987 με τίτλο "Join the Army"", ενώ τρία άλμπουμ τους στα τέλη της δεκαετίας του '80 και τις αρχές της επόμενης βραβεύθηκαν ως χρυσά, με τις πωλήσεις τους να ξεπερνούν τις 500.000 αντίτυπα στις Ηνωμένες Πολιτείες.

Το συγκρότημα διαλύθηκε στα μέσα της δεκαετίας του '90 και επανενώθηκε δύο χρόνια αργότερα. Συνεχίζουν να ηχογραφούν και να περιοδεύουν μέχρι σήμερα, με δεκάδες μουσικούς να έχουν περάσει από την σύνθεση τους.
Κεντρική Σερβία

H Κεντρική Σερβία (σερβικά: Централна Србија / Centralna Srbija), που αναφέρεται επίσης ως Κυρίως Σερβία (Ужа Србија / Uza Srbija), είναι το τμήμα της Σερβίας που βρίσκεται μεταξύ των επαρχιών της Βοϊβοντίνα και του Κοσσυφοπεδίου (Κοσσυφοπέδιο και Μετόχια). Το Κοσσυφοπέδιο διακήρυξε την ανεξαρτησία του το 2008. Η Κεντρική Σερβία είναι ένας όρος που χρησιμοποιειται προς διευκολυνση και δεν αφορά διοικητική διαίρεση της Σερβίας, καθώς δεν έχει οποιασδήποτε μορφής ξεχωριστή διοίκηση. Μέχρι το 2009 αποτελούσε στατιστική περιοχή. Με το σχηματισμό των νέων στατιστικών περιοχών της Σερβίας κατά την περίοδο 2009-2010, έχει διαιρεθεί σε τρεις νέες περιοχές, την Περιοχή του Βελιγραδίου, την Περιφέρεια της Νότιας και της Ανατολικής Σερβίας, και την Περιφέρεια Σουμανδίας και Δυτικής Σερβίας.

H Κεντρική Σερβία αποτελεί τον ιστορικό πυρήνα της σύγχρονης Σερβίας, που προέκυψε από τη Σερβική Επανάσταση (1804–17) και τους πολέμους, που ακολούθησαν κατά της Οθωμανικής Αυτοκρατορίας. Τον επόμενο αιώνα, η Σερβία σταδιακά επεκτάθηκε νότια, αποκτώντας τη Νότια Σερβία, το Κοσσυφοπέδιο, το Σάντζακ και τη Μακεδονία του Βαρδάρη, ενώ το 1918 - μετά τη συνένωση και προσάρτηση του Μαυροβουνίου και τη συνένωση των Αυστριακών εδαφών αριστερά του Δούναβη και του Σάβου (Βοϊβοντίνα) - συγχωνεύθηκε με άλλα Νοτιοσλαβικά εδάφη στο Βασίλειο της Γιουγκοσλαβίας. Τα σημερινά σύνορα της Κεντρικής Σερβίας ορίστηκαν μετά το Β΄ Παγκόσμιο Πόλεμο, όταν η Σερβία έγινε δημοκρατία εντός της ΣΟΔ Γιουγκοσλαβίας, με το Κοσσυφοπέδιο και τη Βοϊβοντίνα ως αυτόνομες επαρχίες της.
Κιννάμωμον το γνήσιον

Το Κιννάμωμον το γνήσιον "(Cinnamomum verum)" κοινώς, κανέλα Κεϋλάνης ή κανέλα Σρι Λάνκα, είναι ένα μικρό αειθαλές δέντρο που ανήκει στην οικογένεια των Λαουρίδων "(Lauraceae)", ιθαγενές στη Σρι Λάνκα. Μεταξύ των άλλων ειδών, ο εσωτερικός φλοιός του χρησιμοποιείται για να γίνει κανέλα.

Το παλαιό βοτανικό συνώνυμο για το δέντρο -"Cinnamomum zeylanicum" (Κιννάμωμον το κεϋλανικόν)- προέρχεται από την πρώην ονομασία της Σρι Λάνκα, την Κεϋλάνη. Η Σρι Λάνκα παραμένει ο βασικός παραγωγός Κινναμώμου του γνησίου με ποσοστό 80-90% της παγκόσμιας παραγωγής. Το φυτό καλλιεργείται επίσης σε εμπορική κλίμακα στις Σεϋχέλλες και τη Μαδαγασκάρη.

Τα δέντρα του Κινναμώμου του γνησίου φθάνουν σε ύψος τα 10-15 μέτρα (32,8 έως 49,2 πόδια). Τα φύλλα είναι ωοειδή - στενόμακρα στο σχήμα, μήκους 7-18 εκ. (2,75 έως 7,1 ίντσες). Τα λουλούδια, τα οποία είναι διατεταγμένα σε φόβες, έχουν πρασινωπό χρώμα και χαρακτηριστική οσμή. Ο καρπός είναι μια μωβ 1 εκ. δρύπη που περιέχει ένα μόνο σπόρο.
Επαμεινώνδας Στασινόπουλος

Ο Επαμεινώνδας Στασινόπουλος του Κωνσταντίνου (1900 - 2 Φεβρουαρίου 1998) ήταν Έλληνας υπουργός και συγγραφέας.
Πόλεμος στο Ντονμπάς

thumb|Μέλη του Τάγματος Ντονμπάς της Ουκρανικής Εθνοφρουράς στο Ντονέτσκ

Ο Πόλεμος στο Ντονμπάς (ονομάζεται επίσης Πόλεμος στην Ανατολική Ουκρανία) είναι μια ένοπλη σύγκρουση στην περιοχή Ντονμπάς της Ουκρανίας. Από τις αρχές Μαρτίου του 2014, διαδηλώσεις των φιλορωσικών και αντικυβερνητικών ομάδων πραγματοποιήθηκαν στις περιφέρειες (όμπλαστ) του Ντονέτσκ και του Λουγκάνσκ της Ουκρανίας, που συνήθως ονομάζεται «Ντονμπάς», στον απόηχο της ουκρανικής επανάστασης του 2014 και του κινήματος Γιουρομαϊντάν. Αυτές οι διαδηλώσεις, τις οποίες ακολούθησε η προσάρτηση της Κριμαίας με τη Ρωσική Ομοσπονδία, και οι οποίες αποτελούν μέρος μιας ευρύτερης ομάδας ταυτόχρονων φιλορωσικών διαδηλώσεων σε ολόκληρη τη νότια και ανατολική Ουκρανία, κλιμακώθηκε σε ένοπλη σύγκρουση μεταξύ των αποσχιστικών δυνάμεων των αυτοανακηρυχθεισών Λαϊκών Δημοκρατιών του Ντονέτσκ και του Λουγκάνσκ καθώς και της ουκρανικής κυβέρνησης. Πριν από την αλλαγή της ανώτατης ηγεσίας του Αυγούστου, οι αυτονομιστές σε μεγάλο βαθμό καθοδηγούνταν από Ρώσους πολίτες. Οι Ρώσοι παραστρατιωτικοί, αναφέρεται ότι αποτελούν το 15% με 80% των μαχητών.

Μεταξύ 22 και 25 Αυγούστου το ρωσικό πυροβολικό, προσωπικό, και αυτό που Ρωσία ονόμασε «ανθρωπιστική νηοπομπή», φέρεται να διέσχισαν τα σύνορα της ουκρανικής επικράτειας χωρίς την άδεια της ουκρανικής κυβέρνησης. Σύμφωνα με πληροφορίες, κινήθηκαν τόσο σε περιοχές που βρίσκονται υπό τον έλεγχο των φιλορωσικών δυνάμεων, όσο και σε περιοχές που δεν ήταν υπό τον έλεγχό τους, όπως το νοτιοανατολικό τμήμα της περιφέρειας Ντονέτσκ, κοντά στο Νοβοαζόφσκ. Αυτά τα γεγονότα, όπως αναφέρεται, ακολούθησαν τον βομβαρδισμό ουκρανικών θέσεων από τη ρωσική πλευρά των συνόρων κατά τη διάρκεια του προηγούμενου μήνα. Ο Προϊστάμενος της Υπηρεσίας Ασφαλείας της Ουκρανίας Βαλεντίν Ναλιβαϊτσένκο είπε ότι τα γεγονότα της 22ας Αυγούστου ήταν μια «άμεση εισβολή της Ρωσίας στην Ουκρανία». Δυτικοί και Ουκρανοί αξιωματούχοι χαρακτήρισαν αυτά τα γεγονότα ως «λαθραία εισβολή» της Ουκρανίας από τη Ρωσία. Ως εκ τούτου, οι φιλορώσοι αντάρτες ανέκτησαν μεγάλο μέρος του εδάφους που είχαν χάσει κατά τη διάρκεια της στρατιωτικής επίθεσης της προηγούμενης κυβέρνησης. Μια συμφωνία για την κατάπαυση του πυρός, που ονομάζεται Πρωτόκολλο του Μινσκ, υπεγράφη στις 5 Σεπτεμβρίου του 2014. Οι παραβιάσεις της κατάπαυσης του πυρός και από τις δύο πλευρές ήταν κοινές. Εν μέσω της σταθεροποίησης της κατάστασης στη γραμμή μεταξύ των ανταρτών και των ελεγχόμενων από την κυβέρνηση εδαφών, στη διάρκεια της κατάπαυσης του πυρός, οι πολέμαρχοι ανέλαβαν τον έλεγχο εκτάσεων γης από την πλευρά των ανταρτών, οδηγώντας σε περαιτέρω αποσταθεροποίηση. Η κατάπαυση του πυρός κατέρρευσε εντελώς τον Ιανουάριο του 2015, με ανανεωμένες σφοδρές μάχες σε όλη την εμπόλεμη ζώνη, συμπεριλαμβανομένων και των Διεθνών Αεροδρομίων του Ντόνετσκ και του Ντεμπαλτσέβε. Μια νέα κατάπαυση του πυρός, που ονομάζεται Μινσκ Β΄, συμφωνήθηκε στις 12 Φεβρουαρίου 2015.
Κυβέρνηση της Γαλλικής Δημοκρατίας

Η Κυβέρνηση της Γαλλικής Δημοκρατίας (γαλλικά: "Gouvernement de la République française") ασκεί την εκτελεστική εξουσία στη Γαλλική Δημοκρατία σε συνεργασία πάντα με τον Πρόεδρο της Δημοκρατίας. Αποτελείται από τον Πρωθυπουργό της Γαλλίας, ο οποίος είναι ο επικεφαλής της κυβέρνησης, και τους Υπουργούς και Υφυπουργούς. Οι προϊστάμενοι του κυβερνητικού σχήματος ονομάζονται Υπουργοί (Ministres), ενώ οι άμεσοι υφιστάμενοί τους έχουν τον τίτλο του Υφυπουργού ή Γραμματέα του Κράτους (Secrétaires d'État).

Ένα μικρότερο και πιο ισχυρό εκτελεστικό όργανο, το Συμβούλιο των Υπουργών (Conseil des ministres) αποτελείται μόνο από τους υπουργούς, αν και ορισμένες φορές λαμβάνουν μέρος στις συνεδριάσεις του Συμβουλίου και υφυπουργοί. Γεγονός είναι επίσης ότι ο Πρόεδρος της Γαλλίας δεν συμμετέχει στην κυβέρνηση ούτε και αποτελεί μέλος της,αν και προεδρεύει στις συνεδριάσεις του συμβουλίου των υπουργών,ωστόσο ο Πρωθυπουργός εξακολουθεί να ηγείται του Συμβουλίου, έχοντας στο παρελθόν τον τίτλο του "Προέδρου του Συμβουλίου των Υπουργών" (Président du Conseil des ministres) κατά την Τρίτη και Τέταρτη Γαλλική Δημοκρατία.
Σπύρος Ραθ

Ο Σπύρος Ραθ του Φίλιππου (Κέρκυρα, 1902 - 15 Σεπτεμβρίου 1983) ήταν Δήμαρχος Κερκυραίων, ο τελευταίος εκλεγμένος δήμαρχος πριν την στρατιωτική χούντα που κυβέρνησε την Ελλάδα από το 1967 ως το 1974.
Μητρώο τοξικών επιπτώσεων των χημικών ουσιών

Μητρώο τοξικών επιπτώσεων των χημικών ουσιών (Registry of Toxic Effects of Chemical Substances) (RTECS) είναι μια βάση δεδομένων πληροφοριών τοξικότητας που συντάχθηκε από την ανοικτή επιστημονική βιβλιογραφία χωρίς αναφορά στην εγκυρότητα ή χρησιμότητα των αναφερόμενων μελετών. Μέχρι το 2001 συντηρείτο από τον Εθνικό οργανισμό για την επαγγελματική ασφάλεια και υγεία (NIOSH) των ΗΠΑ ως μια ελεύθερα προσβάσιμη δημοσίευση. Τώρα συντηρείται από την ιδιωτική εταιρεία Symyx Technologies και διατίθεται μόνο με τέλος ή συνδρομή
Σαπφώ Λεοντιάς

Η Σαπφώ Λεοντιάς, γνωστή και ως "διδασκάλισσα του Έθνους" ήταν ελληνίδα λόγια και παιδαγωγός. Γεννήθηκε στην Κωνσταντινούπολη το 1832 και πέθανε στην ίδια πόλη το 1900. 

Ήταν κόρη του δασκάλου της ελληνικής γλώσσας Λεοντίου Κληρίδη, και σπούδασε ελληνική, γαλλική και γερμανική Φιλολογία.
Το 1854, κλήθηκε στη Σάμο από την Φαναριώτισσα Αλεξάνδρα Γκίκα, για να οργανώσει το εκεί Παρθεναγωγείο, Ίδρυμα το οποίο διεύθυνε ως το 1858. 

Το 1859 μετέβη στη Σμύρνη, όπου ανέλαβε τη διεύθυνση του Παρθεναγωγείου του Μεθοδίου Αρώνη, ενώ το 1861 επέστρεψε στη Σάμο, προσκαλεσμένη από τον ηγεμόνα Μιλτιάδη Αριστάρχη, ο οποίος ίδρυσε με τη βοήθειά της άλλα τέσσερα Παρθεναγωγεία. 

Το 1863 επέστρεψε στη Σμύρνη, όπου ανέλαβε τη διεύθυνση του Παρθεναγωγείου "Αγία Φωτεινή", θέση από την οποία παραιτήθηκε το 1875. Στη συνέχεια έφυγε για την Πόλη, όπου ανέλαβε την οργάνωση και τη διεύθυνση του Παρθεναγωγείου "Παλλάς", το οποίο και διεύθυνε μέρι το 1886, προσφέροντας τα μέγιστα στη γυναικεία εκπαίδευση της Πρωτεύουσας. 

Το 1887 επέστρεψε και πάλι στη Σμύρνη όπου ανέλαβε ξανά τη διεύθυνση της "Αγίας Φωτεινής" έως το 1891, οπότε και επέστρεψε και πάλι ως διευθύντρια του Παρθεναγωγείου της "Παλλάδος". Παραιτήθηκε λίγα χρόνια αργότερα. Πέθανε στην Κωνσταντινούπολη στις 16 Μαρτίου 1900. 

Ήταν προσωπική φίλη και συνεργάτιδα της Εθνικής Ευεργέτριας Ελένης Αρχιγένους.
Ρουχακάνα Ρουγκούντα

Ο Ρουχακάνα Ρουγκούντα (Ruhakana Rugunda, γενν. στις 7 Νοεμβρίου 1947) είναι γιατρός και πολιτικός από την Ουγκάντα και πρωθυπουργός από το 2014. Από το 1986 υπηρέτησε σε διάφορα αξιώματα κατά την προεδρία του Γιουέρι Μουσέβενι. Ήταν υπουργός Εξωτερικών από το 1994 ως το 1996 και υπουργός Εσωτερικών από το 2003 ως το 2009. Συνακόλουθα, έγινε μόνιμος αντιπρόσωπος της χώρας του στα Ηνωμένα Έθνη από το 2009 ως το 2011 και υπουργός Υγείας από το 2013 ως το 2014. 

Διορίστηκε πρωθυπουργός στις 18 Σεπτεμβρίου 2014. Αντικατέστησε τον Αμάμα Εμπαμπάζι, ο οποίος αποπέμφθηκε από την κυβέρνηση.
Μαλανδρίνο

Το Μαλανδρίνο (ή Μαλανδρίνον) είναι χωριό στη Γκιώνα, στον νομό Φωκίδας, το οποίο ανήκει στον Δήμο Δωρίδας της Περιφερειακής Ενότητας Φωκίδας της Στερεάς Ελλάδας. Υπάγεται στην Τοπική Ενότητα Λιδωρικίου (σύμφωνα με το πρόγραμμα «Καλλικράτης»).
Καρλικοί Πόλεμοι

Ο όρος Καρλικοί Πόλεμοι (στα ισπανικά, "Guerras Carlistas", στα βασκικά "Karlistaldiak, "στα καταλανικά, "Guerres Carlines") περιγράφει τους τρεις εμφύλιους πολέμους που έλαβαν χώρα στην Ισπανία κατά τον 19ο αιώνα. Η διαμάχη ξεκίνησε όταν ο βασιλιάς της Ισπανίας, Φερδινάνδος Ζ΄ όρισε την ανήλικη κόρη του Ισαβέλλα διάδοχο στο θρόνο, αντί για τον μικρότερο αδερφό του, Κάρλο-Μαρία κόμη της Μολίνα. Γύρω από τους δύο αυτούς χαρακτήρες συγκεντρώθηκαν σταδιακά οι δύο αντιμαχόμενες πλευρές της ισπανικής κοινωνίας, οι φιλελεύθεροι και οι απολυταρχικοί-συντηρητικοί, γνωστοί ως καρλιστές. Οι μεν υποστήριζαν την κατασκευή ενός συγκεντρωτικού κράτους, που θα απεμπόλυε τους τοπικούς νόμους των διαφόρων περιοχών και θα μείωνε την δύναμη της εκκλησίας και σταδιακά υιοθέτησαν την θέση υπέρ της δημοκρατίας. Οι συντηρητικοί αντίθετα φάνηκαν θεωρητικά να υποστηρίζουν τους τοπικούς νόμους και αντιτάσσονταν απόλυτα στη μείωση της επιρροής της εκκλησίας. Το σύνθημά τους ήταν «Θεός, Πατρίδα και Βασιλιάς». Βρέθηκαν επομένως αντιμέτωπες οι δύο τάσεις που θα στιγμάτιζαν την Ισπανία για τον επόμενο αιώνα και μέχρι τον ισπανικό εμφύλιο πόλεμο, η φιλελεύθερη που προσπαθούσε να επιβάλει έναν ταχύ πολιτικό και οικονομικό εκσυγχρονισμό δίχως να λαμβάνει υπόψη την απουσία βάσεων πάνω στις οποίες να τον στηρίξει και η παραδοσιακoκρατική που αντιτίθετο στις επιθέσεις των εκσυγχρονιστών εναντίον της εκκλησίας, των ιστορικών νόμων των περιοχών και της μοναρχίας.

Οι συγκρούσεις διαδραματίστηκαν κυρίως στην ισπανική Χώρα των Βάσκων, οι επαρχίες της οποίας έχαιραν ειδικού νομοθετικού πλαισίου, τα "Fueros", και στα πρώην ηπειρωτικά εδάφη του Στέμματος της Αραγώνας, περιοχές που είχαν στερηθεί τους παραδοσιακούς τους νόμους μετά το τέλος του Πολέμου της Ισπανικής Διαδοχής. 

Υπήρξαν τρεις περίοδοι αναταράξεων και στρατιωτικών συγκρούσεων που συνδέθηκαν με τον όρο Καρλικοί Πόλεμοι αν και πολλοί ιστορικοί θεωρούν τα γεγονότα μεταξύ 1846-1849 ως μικρής σημασίας. Αυτές είναι:
* ο Α΄ Καρλικός Πόλεμος (1833-1840),
* ο Β΄ Καρλικός Πόλεμος (1846-1849), μια περιορισμένη σε έκταση εξέγερση στην άνω Καταλονία, που προσπάθησε να τοποθετήσει τον διεκδικητή Κάρολο Στ΄ στο θρόνο
* και ο Γ΄ Καρλικός Πόλεμος (1872-1876), που είχε ως αφορμή την κήρυξη της αντικληρικαλιστικής Α΄ Ισπανικής Δημοκρατίας και την δίωξη καρλιστών υποψηφίων κατά τη διάρκεια των εκλογών.
Στον Ισπανικό Εμφύλιο Πόλεμο, οι καρλιστές υποστήριξαν σθεναρά τους εξεγερμένους στρατιωτικούς, λόγω της εκ νέου αντιεκκλησιαστικής στάσης μεγάλου μέρους των πολιτικών της Β΄ Ισπανικής Δημοκρατίας.
Ζωή Μελανδινού

Η Ζωή Μελανδινού ήταν Ελληνίδα λόγια και παιδαγωγός. Γεννήθηκε στο Πλωμάρι της Λέσβου το 1879 και πέθανε στους Νέους Επιβάτες στις 3 Μαΐου 1969.

Γεννήθηκε σε οικογένεια εκπαιδευτικών το 1879 στο Πλωμάρι της Λέσβου και πέρασε τα παιδικά της χρόνια στις Σαράντα Εκκλησιές όπου δίδασκαν ο πατέρας και ο μεγάλος αδελφός της. Αποφοίτησε το 1896 από το Παρθεναγωγείο της Παλλάδας Κωνσταντινουπόλεως, επί διευθύνσεως Σαπφούς Λεοντιάδος.

Δίδαξε στην Αγχίαλο, στην Τραπεζούντα και στη Μυτιλήνη και διετέλεσε διευθύντρια των Παρθεναγωγείων Χατζοπούλειο, Κοντοσκαλίου Κωνσταντινουπόλεως, του Αρχιγενείου Διδασκαλείου Επιβατών, και των Σχολικών Αποικιών Πριγκήπου. 

Η Μικρασιατική Καταστροφή την βρήκε να διδάσκει στο Κεντρικό Παρθεναγωγείο του Πέραν απ' όπου έφυγε τον Οκτώβριο του 1922 για να αναλάβει υπηρεσία στο Πρότυπο Σχολείο Μυτιλήνης. Το 1926 μετατέθηκε στο Παρθεναγωγείο Θεσσαλονίκης, ενώ κατά τά χρόνια της Γερμανικής Κατοχής, δίδασκε στο δημοτικό σχολείο Νέων Επιβατών, όπου και παρέμεινε μέχρι το θάνατό της.
Πρωθυπουργός του Ανατολικού Τιμόρ

Ο Πρωθυπουργός του Ανατολικού Τιμόρ (, τετούμ:Primeiru-Ministru) είναι ο αρχηγός κυβέρνησης του Ανατολικού Τιμόρ. Αρχηγός κράτους είναι ο Πρόεδρος. Η επιλογή του Πρωθυπουργού γίνεται από ένα πολιτικό κόμμα ή συνασπισμό κομμάτων με πλειοψηφία εδρών στο εθνικό κοινοβούλιο και επίσημα διορίζεται από τον Πρόεδρο. Ο Πρωθυπουργός εποπτεύει τις δραστηριότητες της κυβέρνησης και ηγείται του Συμβουλίου Υπουργών.
Κωνσταντίνος Λουκίτης

Ο Κωνσταντίνος Λουκίτης (περ. 1280 – 1340) ή Λυκίτης, ήταν Βυζαντινός λόγιος, μαθηματικός και αστρονόμος από την Κωνσταντινούπολη, και αργότερα αξιωματούχος της αυτοκρατορίας της Τραπεζούντας.
Speed

Speed είναι αμερικανική ταινία δράσης, παραγωγής 1994, σε σκηνοθεσία Γιαν ντε Μποντ και σε σενάριο του Γκράχαμ Γιοστ. Η ταινία ακολουθεί έναν αστυνομικό του Λος Άντζελες που προσπαθεί να σώσει τους επιβάτες ενός λεωφορείου, στο οποίο έχει τοποθετηθεί βόμβα προγραμματισμένη να εκραγεί αν το λεωφορείο χαμηλώσει ταχύτητα ή κάποιος από τους επιβάτες προσπαθήσει να δραπετεύσει. Πρωταγωνιστούν οι Κιάνου Ριβς, Σάντρα Μπούλοκ και Ντένις Χόπερ, ενώ συμμετέχουν οι Τζο Μόρτον και Τζεφ Ντάνιελς.

Το "Speed" κυκλοφόρησε στους κινηματογράφους των Ηνωμένων Πολιτειών στις 10 Ιουνίου 1994 και αποδείχτηκε απρόσμενη καλλιτεχνική και εισπρακτική επιτυχία. Οι συνολικές εισπράξεις έφτασαν τα 350,4 εκατομμύρια δολάρια παγκοσμίως και βραβεύτηκε με δύο Όσκαρ στις κατηγορίες Καλύτερου Μοντάζ Ηχητικών Εφέ και Καλύτερη Μίξη Ήχου.

Το 1997 ακολούθησε και μια συνέχεια με τον τίτλο "Speed 2: Κρουαζιέρα με τον Κίνδυνο" (Speed 2: Cruise Control) με τους ντε Μποντ και Μπούλοκ να επιστρέφουν στη σκηνοθεσία και στον πρωταγωνιστικό ρόλο αντίστοιχα.
The Hangover

The Hangover είναι μία αμερικάνικη κωμωδία, παραγωγής 2009, σε σκηνοθεσία Τοντ Φίλιπς και σε σενάριο των Τζον Λούκας και Σκοτ Μουρ. Στην ταινία αυτήν τρεις κολλητοί φίλοι ο Φιλ Γουόνεκ , ο Στου Πράις, ο Άλαν Γκάρνερ και ο Νταγκ Μπίλινηκς αποφασίζουν να πάνε στο Λας Βέγκας για να κάνουν ένα μπάτσελορ πάρτι προς τιμήν του Νταγκ Μπίλινηκς, ο οποίος παντρεύεται. Ωστόσο όταν οι Φιλ, Στου και Άλαν ξυπνάνε το πρωί διαπιστώνουν ότι δεν θυμούνται τίποτα από τα γεγονότα της προηγούμενης νύχτας και ότι ο Νταγκ έχει εξαφανιστεί. Έτσι, θα κάνουν προσπάθεια να τον βρουν πριν από τον γάμο.

Η ταινία έκανε πρεμιέρα στις 30 Μαΐου 2009 στο Grauman’s Chinese Theater στο Χόλυγουντ, ενώ στους κινηματογράφους των ΗΠΑ προβλήθηκε για πρώτη φορά στις 26 Μαΐου 2009.Έσπασε τα ταμεία παγκοσμίως και έλαβε κυρίως θετικές κριτικές.Κέρδισε μια Χρυσή Σφαίρα καθώς και άλλα βραβεία.

Ακολούθησαν άλλες δυο ταινίες συνέχειες του Hangover : Το The Hangover II και το The Hangover Part III.
Μαριγώ Ζαραφοπούλα

Η Μαριγώ Ζαραφοπούλα ήταν αγωνίστρια της Ελληνικής Επανάστασης του 1821 και μέλος της Φιλικής Εταιρείας από την Κωνσταντινούπολη.
Βαλσαμάτα

Τα Βαλσαμάτα είναι χωριό της Κεφαλλονιάς. Με το πρόγραμμα Καποδίστριας ήταν έδρα της κοινότητας Ομαλών. Βρίσκεται στους πρόποδες του Αίνου, στο οροπέδιο των Ομαλών, σε υψόμετρο 400. Σύμφωνα με την απογραφή του 2011 έχει 763 κατοίκους. Το 1981, ο οικισμός Φραγκάτα συνενώθηκε με τα Βαλσαμάτα. Κοντά στα Βαλσαμάτα βρίσκεται η μονή του Αγίου Γερασίμου, το μεγαλύτερο μοναστήρι της Κεφαλλονιάς, που δημιούργησε ο ίδιος ο πολιούχος άγιος του νησιού. Οι περισσότεροι κάτοικοι ασχολούνται με τη γεωργία και την κτηνοτροφία. Σε αυτό το χωρίο παράγεται η ποικιλία σταφυλιού ρομπόλα. Στην περιοχή βρίσκονται οι εγκαταστάσεις του συνεταιρισμού της Ρομπόλας και κάθε Αύγουστο στην πλατεία των Φραγκάτων και στα Ενετικά πηγάδια στα Βαλσαμάτα γίνονται οι δύο Εορτές της Ρομπόλας.
Γαβριήλ Μαρινάκης

Ο Γαβριήλ Μαρινάκης (περ. 1826 - 1866) ήταν ηγούμενος της Μονής Αρκαδίου και αγωνιστής της Κρητικής Επανάστασης του 1866. Σκοτώθηκε τον Νοέμβριο του 1866 κατά τη διάρκεια της πολιορκίας της μονής από ισχυρές οθωμανικές δυνάμεις.
Ιππόδρομος της Αρχαίας Ολυμπίας

Ο Ιππόδρομος της Αρχαίας Ολυμπίας ήταν ο χώρος διεξαγωγής των αρματοδρομιών και των ιππικών αγωνισμάτων των Ολυμπιακών Αγώνων της αρχαιότητας.
μικρογραφία|649x649εσ
<br>
<br>
<br>

<br>
The Kinks

Οι The Kinks ήταν βρετανικό συγκρότημα της ροκ μουσικής, το οποίο σχηματίστηκε το 1963 στο βόρειο Λονδίνο και υπήρξαν μέρος της μουσικής βρετανικής εισβολής στις Ηνωμένες Πολιτείες των μέσων της δεκαετίας του '60. Γνώρισαν μεγάλη επιτυχία με το σινγκλ "You Really Got Me", το οποίο έφθασε στο # 1 στην Μεγάλη Βρετανία και το # 7 στις Ηνωμένες Πολιτείες. Μέχρι το 1967, δώδεκα σινγκλ τραγούδια τους μπήκαν στο βρετανικό Top-10, αλλά από εκεί και έπειτα οι πωλήσεις τους έπεσαν, αν και το συγκρότημα διακρίθηκε για μία σειρά δίσκων concept άλμπουμ που αντικατόπτριζαν τον αγγλικό τρόπο ζωής.

Οι Kinks διαλύθηκαν το 1996 λόγω της εμπορικής αποτυχίας των τελευταίων δίσκων τους και των δημιουργικών διαφορών ανάμεσα στα μέλη του συγκροτήματος.
Λητούς πόλις η μεγάλη

Η Λητούς πόλις η μεγάλη ("αρχαία ελληνικά: Λητοῦς Πόλις") ή Λητόπολις η μεγάλη ήταν αρχαία πόλη της Αιγύπτου, πρωτεύουσα της 2ης νομής της Κάτω Αιγύπτου γνωστής σαν Λητοπολίτικη. Το αρχαίο αιγυπτιακό της όνομα ήταν Κεμ ή Per-Hor-neb-Sechem, σε μετάφραση το σπίτι του Ώρου κύριου της Σεχέμ. Ο αρχαιολογικός τόπος σήμερα βρίσκεται στην Αουσίμ 13 χλμ από το Κάιρο.

Ο Κλαύδιος Πτολεμαίος αναφέρει ότι ήταν μεσόγεια πόλη και μητρόπολη του Λητοπολίτη νομού. Στη πόλη πριν την ελληνιστική περίοδο λατρευόταν ο θεός Χεντί Κεμ όπου αναφέρεται σε κείμενο από το Παλαιό Βασίλειο.

Στον αρχαιολογικό χώρο σήμερα σώζονται ελάχιστα ερείπια της πόλης και πινακίδες με τα ονόματα των φαραώ Νεχώ Β΄, Ψαμμήτιχος Β΄, Χάκορις και Νεκτανεβώ Α΄, της 26ης έως 30ης δυναστείας.
Χρύσα Παραδείση

Η Χρύσα Παραδείση (1908 - Φεβρουάριος 1987) ήταν Ελληνίδα μαγείρισσα και συγγραφέας. Έγινε διάσημη από τις συνταγές της.
Ultraviolence

Το Ultraviolence είναι το τρίτο στούντιο άλμπουμ από την Αμερικανίδα τραγουδίστρια - τραγουδοποιό Λάνα Ντελ Ρέι, το οποίο κυκλοφόρησε στις 13 Ιουνίου του 2014, από την εταιτεία "UMG Recordings". Παρά την αρχική της απόρριψη και άρνηση για κυκλοφορία καινούριου δίσκου, η Ντελ Ρέι άρχισε να εργάζεται για το Ultraviolence, το 2013. Η παραγωγή συνεχίστηκε μέχρι το 2014, όπου συνεργάστηκε με τους Dan Auerbach, Paul Epworth, Greg Kurstin, Daniel Heath και Rick Nowels.

Έλαβε θετικές κριτικές και επαίνεσαν τη συνοχή του ως ένα 'concept' άλμπουμ, όπως και την παραγωγή του σε σύγκριση με το προηγούμενο άλμπουμ της. Παρατηρήθηκε επίσης, και μια βελτίωση σε σχέση με το "Born To Die". Έκανε το ντεμπούτο του στο νούμερο ένα στις ΗΠΑ, με πωλήσεις που έφτασαν τα 182,000 αντιτύπα την πρώτη εβδομάδα. Ήταν το πρώτο της νούμερο ένα στην Αμερική. Μέχρι τον Ιούλιο του 2014 είχε πουλήσει πάνω από 1,000,000 αντίτυπα παγκοσμίως. Κυκλοφόρησε συνολικά τέσσερα σινγκλς, μόνο σε ψηφιακή μορφή, τα "West Coast", 
"Shades of Cool", "Ultraviolence" και "Brooklyn Baby". Στις 1 Δεκεμβρίου του 2014 ανακοίνωσε την περιοδεία "Endless Summer Tour" στην οποία συμμετείχαν η Courtney Love και η Grimes, για την προώθηση του άλμπουμ.
Όνουρις

Στην πρώιμη Αιγυπτιακή μυθολογία ο Ανχούρ (επίσης Όνουρις, Αν-Χερ, Ανχέρ, Ανχουρέτ, Χαν-Χερ, Ινχέρτ) αρχικά ήταν θεός του πολέμου που λατρευόταν στην περιοχή Άβυδο της Άνω Αιγύπτου, και ειδικότερα στην Θύνι. Οι μύθοι λένε ότι έφερε την γυνάικα του Μεχίτ, που ήταν το θηλυκό αντίστοιχό του από τη Νουβία, και το όνομά του αντικατοπτρίζει αυτό το γεγονός—σημαίνει "(αυτός που) οδηγεί την μακρινή".

Ένας από τους τίτλους του ήταν "Σφαγέας των εχθρών". Ο Όνουρις αναπαριστάται ως άντρας με γένι και με μανδύα, με στέμμα με τέσσερα φτερά, κρατώντας δόρυ ή λόγχη, ή κάποιες φορές με κεφάλι λιονταριού, που αντιπροσωπεύει την δύναμη και την εξουσία. Σε κάποιες απεικονίσεις ο μανδύας μοιάζει περισσότερο με κιλτ.
Systematic Chaos

Το Systematic Chaos είναι το ένατο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 4 Ιουνίου 2007 μέσω της δισκογραφικής εταιρίας "Roadrunner Records".
Νεκχεμπέτ

Η Νεκχεμπέτ (επίσης και Νεχμπέτ, Νεκχμπέτ) ήταν προδυναστική τοπική θεότητα της Αιγυπτιακής μυθολογίας, που ήταν η πολιούχος της πόλης Νεκχέμπ, το όνομά της σημαίνει "από τη Νεκχέμπ". Τελικά έγινε προστάτης της Άνω Αιγύπτου και μία από της δύο προστάτιδες θεές της Αρχαίας Αιγύπτου όταν αυτή επανενώθηκε.
Βίνι Πολ

Ο Βίνι Πολ Άμποτ (αγγλικά: "Vincent Paul Abbott") ήταν Αμερικανός ντράμερ, γνωστός ως πρώην μέλος των Pantera, ο οποίος δραστηριοποιούταν με τους Hellyeah, ενώ μετά την διάλυση των Pantera είχε σχηματίσει τους Damageplan μαζί με τον αδελφό του Dimebag Darrell.
Ίχυ

Ο Ίχυ ήταν θεός της αρχαίας Αιγυπτιακής μυθολογίας που αντιπροσώπευε την έκσταση του παιξίματος του σείστρου. Το όνομά του μπορεί να σημαίνει "που παίζει το σείστρο", που αναφέρεται στη λειτουργία του, ή "μοσχάρι", που υποδηλώνει τη σχέση του με τη θεά αγελάδα Αθώρ, που αναφέρεται συνήθως ως μητέρα του. Επίσης μπορούμε να συναντήσουμε και άλλες θεές μπορεί να ονομάζονται ως μητέρες του, μεταξύ των οποίων η Ίσιδα, η Σεκμέτ, και η Νηίθ. Ο θεός Ώρος αναφέρεται συνήθως ως πατέρας του, αν και κάποιες φορές το ρόλο αυτό έχει ο Ρα. Ο Ίχυ απεικονίζεται ως παιδί που κρατάει σείστρο, ή ως γυμνό παιδί με το δάχτυλο στο στόμα του. Λατρευόταν μαζί με τον Ώρο και την Αθώρ στα Δένδερα
Μοντού

Ο Μοντού ήταν γερακόμορφος θεός του πολέμου στην Αρχαία Αιγυπτιακή θρησκεία. Το όνομά του, του οποίου η μεταγραφή είναι "mntw", μπορεί να αποδοθεί και σαν Μοντ, Μονθού, ή Μενθού. 

Ο Μοντού ήταν αρχαίος θεός, που το όνομά του σημαίνει "νομάδας", αρχικά ήταν η ενσάρκωση της επίδρασης του καυτού ήλιου, Ρα, και ως τέτοιος συχνά εμφανιζόταν με το επίθετο "Μοντού-Ρα". Η καταστροφικότατα αυτού του χαρακτηριστικού τον οδήγησε να κερδίσει χαρακτηριστικά πολεμιστή, καταλήγοντας τελικά θεός του πολέμου. 

Εξ’ αιτίας της σύνδεσης των εξαγριωμένων ταύρων με την ισχύ και τον πόλεμο, ο Μοντού λεγόταν επίσης ότι εμφανιζόταν ως λευκός ταύρος με μαύρο πρόσωπο, κάτι που παραπέμπει στη θεότητα Βούχ (Bahka, Buchis). Η μεγαλύτεροι στρατηγοί-βασιλιάδες της Αιγύπτου αυτοαποκαλούνταν "Ισχυροί Ταύροι", οι γιοι του Μοντού. Στην περίφημη διήγηση της Μάχης του Καντές, ο Ραμσής Β΄ λέγεται ότι είδε τον εχθρό, και "εξοργίστηκε εναντίον τους όπως ο Μοντού, Κύριος των Θηβών".
Στην αρχαία Αιγυπτιακή τέχνη απεικονίζεται ως άνθρωπος με κεφάλι γερακιού ή ταύρου, με τον ηλιακό δίσκο και δύο φτερά στο κεφάλι του, με το γεράκι να αντιπροσωπεύει τον ουρανό, και τον ταύρο την ισχύ και τον πόλεμο. Κρατούσε στα χέρια του διάφορα όπλα, όπως γιαταγάνια, τόξα και βέλη, και μαχαίρια 

Η κατασκευή του Ναού του Μοντού στο Μενταμούντ πιθανόν άρχισε κατά την περίοδο του Αρχαίου Βασιλείου. Οι Ναοί του Μοντού περιλαμβάνουν και έναν που βρίσκεται κοντά στο φρούριο της περιόδου του Μέσου Βασιλείου Ουρονάρτι στο Δεύτερο Καταρράκτη του Νείλου, που χρονολογείται στον 19ο αιώνα π.Χ. Κατά τη διάρκεια του Νέου Βασιλείου κατασκευάστηκαν μεγάλοι και εντυπωσιακοί ναοί του Μοντού στο Αρμάντ. Μάλιστα, το ελληνικό όνομα της Αρμάντ ήταν Έρμονθις, που σημαίνει "η γη του Μοντού".

Ο Μοντού είχε διάφορες συζύγους, μεταξύ των οποίων η Τενενέτ, η Ιουνίτ (ή Ανίτ) και η θηλυκή εκδοχή του Ρα, Ραεταουί.

Το όνομα Μεντουχοτέπ που έχουν πολλοί φαραώ κατά την περίοδο του Μέσου Βασιλείου, σημαίνει "ο Μοντού είναι ικανοποιημένος".
Σία

Στην Αιγυπτιακή μυθολογία ο Σία ή Σάα ήταν η θεοποίηση της αντίληψης στην κοσμολογία της Εννεάδας της Ηλιούπολης, και πιθανόν ισοδυναμούσε με τις πνευματικές ενέργειες της καρδιάς του Φθα στην Μεμφιτική κοσμογονία. Είχε επίσης συσχέτιση με το γράψιμο, και συχνά αναπαριστάται σε ανθρωπομορφική μορφή κρατώντας περγαμηνή παπύρου. Ο πάπυρος αυτός θεωρείται ότι περιείχε πνευματικά επιτεύγματα.

Λεγόταν ότι ο Ατούμ δημιούργησε τους δύο θεούς Σία και Χου από το αίμα του που πετάχτηκε όταν έκοψε ο ίδιος το πέος του, μια πιθανή αναφορά στην περιτομή.

Ο Σία εμφανίζεται να στέκεται πάνω στην Ηλιακή Βάρκα κατά τη διάρκεια του ταξιδιού του τη νύχτα, σε ταφικά κείμενα και ταφικές τοιχογραφίες του Νέου Βασιλείου, μαζί με τον Χου, το "Λόγο της Δημιουργίας" και τον Χέκα, το θεό της μαγείας. Οι θεοί αυτοί θεωρούνταν ως ειδικές δυνάμεις που βοηθούν τον δημιουργό, και αν και ο Χέκα είχε δικιά του λατρεία, ο Σία δεν είχε.

Το ιερογλυφικό Σία χρησιμοποιούταν επίσης για να αντιπροσωπεύσει το "να καταλάβω", "να γνωρίζω" ή "να έχω επίγνωση".
Live Alive

Το Live Alive είναι ζωντανά ηχογραφημένο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 15 Νοεμβρίου του 1986 μέσω της δισκογραφικής εταιρείας "Epic Records".

Οι ηχογραφήσεις του πραγματοποιήθηκαν στο φεστιβάλ τζαζ του Μοντρέ στις 16 Ιουλίου 1985, στο "Austin Opera House" στις 17 και 18 Ιουλίου 1986 και στο "Dallas Starfest" στις 19 Ιουλίου 1986.

Στο συγκεκριμένο άλμπουμ συμπεριλήφθηκαν διασκευές σε κομμάτια των Jimi Hendrix, Howlin' Wolf, Stevie Wonder και Buddy Guy, οι οποίοι αποτέλεσαν μεγάλες επιρροές του Βον.

Το "Live Alive" ανέβηκε στο # 52 του Billboard και το # 33 των RPM Charts του Καναδά.
Χεκέτ

Για τους αρχαίους Αιγύπτιους, ο βάτραχος ήταν σύμβολο ζωής και γονιμότητας, καθώς μετά την ετήσια πλημμύρα του Νείλου, η οποία έφερνε γονιμότητα στα κατά τ’ άλλα άγονα εδάφη, γεννιόταν εκατομμύρια βατράχια. Συνεπώς, στην Αιγυπτιακή μυθολογία, άρχισε να υφίσταται μια θεά-βάτραχος η οποία αντιπροσώπευε τη γονιμότητα και αναφέρεται από τους Αιγυπτιολόγους ως Χεκέτ (επίσης Χεκάτ, Χεκίτ, Χέκιτ, Χέκατ, Χεκκάτ, και πιο σπάνια Χεγκίτ, Χεγκέτ ), που γράφεται μαζί με το ιερογλυφικό που αντιπροσωπεύει το βάτραχο .
Γ΄ Καρλικός Πόλεμος

Ο Γ΄ Καρλικός Πόλεμος ήταν ο τελευταίος από τους Καρλικούς Πολέμους, εμφύλιες διαμάχες που κυριάρχησαν στην εσωτερική πολιτική και στρατιωτική πραγματικότητα της Ισπανίας του 19ου αιώνα. Διαδραματίστηκε μεταξύ του 1872 και 1876 και επηρέασε κυρίως τις βασκικές επαρχίες, τη Ναβάρρα, την Καταλονία και την ορεινή Αραγόνα.
Chronicles

Το Chronicles είναι διπλή συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Σεπτέμβριο του 1990 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.

Η συλλογή περιλαμβάνει κομμάτια από όλη την δισκογραφία του συγκροτήματος από το 1973 μέχρι το 1989, συμπεριλαμβανομένων των ζωντανά ηχογραφημένων δίσκων ""All the World's a Stage", "Exit... Stage Left" και "A Show of Hands".

Το "Chronicles"" βραβεύθηκε ως διπλά πλατινένιο στον Καναδά και τις Ηνωμένες Πολιτείες, μπαίνοντας στις λίστες επιτυχιών και στις δύο χώρες, όπως και το βρετανικό Top-50.
Devil Pray

Το Devil Pray είναι τραγούδι που ηχογραφήθηκε από την αμερικανίδα τραγουδίστρια-τραγουδοποιό Μαντόνα για το δέκατο τρίτο στούντιο άλμπουμ της, Rebel Heart 
(2015). Γράφτηκε από τους Μαντόνα, Avicii, Carl Falk, Rami Yacoub και Savan Kotecha ενώ η παραγωγή του είναι από Μαντόνα, Avicii, Blood Diamonds, DJ Dahi και Falk.
Μανγκοφόρος

Η Μανγκοφόρος "(Mangifera)" είναι ένα γένος αγγειόσπερμου φυτού στην οικογένεια Ανακαρδίδες "(Anacardiaceae)" όπου ανήκει και το φυτό κάσιους Περιέχει περίπου 69 είδη, με το πιο γνωστό να είναι το κοινό μάνγκο (Μανγκοφόρος η ινδική "(Mangifera indica)"). Το κέντρο της διαφορετικότητας είναι στον υποτροπικό και τροπικό της νοτιοανατολικής Ασίας, ενώ ο μεγαλύτερος αριθμός των ειδών συναντάται στη χερσόνησο της Μαλαισίας, Βόρνεο και Σουμάτρα. Είναι γενικά θολωτά δέντρα στα πεδινά τροπικά δάση, φθάνοντας σε ύψος 30-40 μέτρα (98 με 131 πόδια).
Μαρτσίγουε

Το Μαρτσίγουε (ισπανικά: "Marchigüe", ισπανική : [marˈtʃiɣwe]), μερικές φορές συλλαβισμένο Marchihue, : [marˈtʃiɣwe] (Μαρτσίουε) είναι χιλιανή κοινότητα και πόλη στην επαρχία Καρδενάλ Κάρο της έκτης περιοχής του Ο' Χίγκινς της Χιλής.

Σύμφωνα με την απογραφή του 2002 του Εθνικού Ινστιτούτου Στατιστικής, το Μαρτσίγουε εκτείνεται σε μια έκταση 659,9 χλμ² και έχει 6.904 κατοίκους.

thumb|left|Τροχοί του ανέμου στο Μαρτσίγουε
Ως κοινότητα, το Μαρτσίγουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.
Martin B-26 Marauder

Το Martin B-26 Marauder ήταν δικινητήριο μέσο βομβαρδιστικό που χρησιμοποιήθηκε από την Πολεμική Αεροπορία του Στρατού των ΗΠΑ (United States Army Air Forces, USAAF) και άλλες Συμμαχικές αεροπορίες στο δεύτερο μισό του Δευτέρου Παγκοσμίου Πολέμου, αρχικά στο θέατρο επιχειρήσεων του Ειρηνικού και αργότερα στην Μεσόγειο και την δυτική Ευρώπη.

Πολλά Β-26 χάθηκαν σε θανατηφόρα ατυχήματα για ένα διάστημα μετά την αρχική εισαγωγή τους σε υπηρεσία και οι πιλότοι του έδωσαν το παρατσούκλι "Widowmaker" (σε ελεύθερη απόδοση: αυτό(ς) που κάνει τις γυναίκες (των πληρωμάτων) χήρες) εξ αιτίας των πολυάριθμων ατυχημάτων, που συνέβαιναν κυρίως στην απογείωση και την προσγείωση. Το Marauder έπρεπε να προσεγγίζει τον αεροδιάδρομο με συγκεκριμένη ταχύτητα -που ήταν πολύ υψηλή- και όποτε ο πιλότος επιβράδυνε το αεροσκάφος κάτω από το όριο, αυτό έπεφτε σε απώλεια στήριξης με αποτέλεσμα να συντριβεί.

Η κατάσταση άλλαξε ύστερα από την επανεκπαίδευση των πληρωμάτων και την υιοθέτηση διάφορων τροποποιήσεων στην αεροδυναμική που βελτίωσαν σημαντικά την συμπεριφορά του αεροσκάφους στην προσαπογείωση. Μετά τις αλλαγές αυτές αποδείχθηκε ένα εξαιρετικό βομβαρδιστικό και απέδωσε πολύ καλά σε όλα τα μέτωπα που χρησιμοποιήθηκε. Στο τέλος του πολέμου είχε τον μικρότερο ποσοστό απωλειών από όλα τα βομβαρδιστικά της USAAF.

Στο διάστημα Φεβρουαρίου 1941 - Μαρτίου 1945 κατασκευάστηκαν 5288 μονάδες. Εκτός από τους Αμερικανούς τον τύπο αξιοποίησε η RAF, η Πολεμική Αεροπορία της Νότιας Αφρικής (SAAF) και η Πολεμική Αεροπορία των Ελεύθερων Γάλλων. Όταν η Πολεμική Αεροπορία των ΗΠΑ έγινε ανεξάρτητος κλάδος των ενόπλων δυνάμεων της χώρας το 1947, όλα τα B-26 είχαν ήδη αποσυρθεί από τις τάξεις της και είχαν αντικατασταθεί από τα Douglas A-26 Invader.
Μίροσλαβ Στοχ

Ο Μίροσλαβ Στοχ (γεννηθείς 19 Οκτωβρίου 1989) είναι ένας επαγγελματίας ποδοσφαιριστής που αγωνίζεται στη θέση του ακραίου μέσου. 

Ο Στοχ γεννήθηκε στην Νίτρα και αγωνίστηκε στις ομάδες νέων των ΦΚ Νίτρα και Τσέλσι ΦΚ πριν ξεκινήσει την επαγγελματική του καριέρα με την Τσέλσι ΦΚ. Στη συνέχεια αγωνίστηκε δανεικός στην ΦΚ Τβέντε και ακολούθως αγωνίστηκε στην Φενερμπαχτσέ. Την σεζόν 2013-14 αγωνίστηκε στον ΠΑΟΚ ως δανεικός και στη συνέχεια στην Αλ Αΐν ΦΚ ξανά ως δανεικός από την Φενερμπαχτσέ.

Ο Στοχ έχει 50 συμμετοχές με την Εθνική Σλοβακίας και έχει σκοράρει 5 γκολ.
Κύπελλο Πρωταθλητριών Ποδοσφαίρου Ωκεανίας 2014-15

Το Κύπελλο Πρωταθλητριών Ποδοσφαίρου Ωκεανίας 2014-15, είναι η 14η διοργάνωση του Κυπέλλου Πρωταθλητριών Ποδοσφαίρου Ωκεανίας, που διοργανώνεται από την ΟΦΚ. Η Όκλαντ Σίτι έχει κατακτήσει τον τίτλο τις 4 προηγούμενες φορές κατέχοντας το ρεκόρ των περισσότερων συνεχόμενων (4) αλλά και συνολικών κατακτήσεων του τροπαίου (6). Η πρωταθλήτρια ομάδα της φετινής διοργάνωσης θα αποκτήσει το δικαίωμα να εκπροσωπήσει την ομοσπονδία (ΟΦΚ). Η διοργάνωση ξεκίνησε στις 7 Οκτωβρίου 2014 και θα ολοκληρωθεί στις 26 Απριλίου 2015. Συνολικά συμμετέχουν 15 ομάδες από 11 ομοσπονδίες. Η ομάδα της Όκλαντ Σίτι αναδείχθηκε πρωταθλήτρια για 5η συνεχόμενη φορά και 7η συνολικά στην ιστορία της.
Ντεπορτίβο Κεβέδο

Η Ντεπορτίβο Κεβέδο είναι μια επαγγελματική ποδοσφαιρική ομάδα από την πόλη Κεβέδο, Ισημερινός. Συμμετέχει στη δεύτερη κατηγορία της χώρας. Ιδρύθηκε στις 15 Ιουνίου 1952. Έδρα της ομάδας είναι το Estadio 7 de Octubre, χωρητικότητας 16000 θεατών.
Κατηγορία:Ιδρύσεις ποδοσφαιρικών ομάδων το 1952
Αναστάζ Μουρεκεζί

Ο Αναστάζ Μουρεκεζί (Anastase Murekezi, 15 Ιουνίου 1952-) είναι πολιτικός από τη Ρουάντα και πρωθυπουργός από τις 23 Ιουλίου 2014 ως τις 30 Αυγούστου 2017. Διορίστηκε από τον πρόεδρο Πολ Καγκάμε και ανήκει στο Σοσιαλδημοκρατικό Κόμμα. Είναι παντρεμένος με τη Μαρί Ροζ Μπιουκουνσένγκε και έχουν 2 παιδιά.
Δήμητρα Τσερκέζου

Η Δήμητρα Τσερκέζου (1920 – 2007) ήταν Ελληνίδα γλύπτρια διεθνούς φήμης, γεννημένη στο Φανάρι της Κωνσταντινούπολης το 1920 από Έλληνες γονείς.
In Step

Το In Step είναι το τέταρτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 6 Ιουνίου του 1989 μέσω της δισκογραφικής εταιρείας "Epic Records". Επανεκδόθηκε τον Μάρτιο του 1999 με τέσσερα επιπλέον κομμάτια και μία συνέντευξη του Βον.

Η παραγωγή του άλμπουμ έγινε από τον Τζιμ Γκέινς, ενώ η ηχογράφηση του πραγματοποιήθηκε στα "Sound Castle" και "Summa Studios" του Λος Άντζελες και τα "Kiva Studios" του Μέμφις.

Το "In Step" ανέβηκε στο # 33 του Billboard στις Ηνωμένες Πολιτείες και έχει βραβευθεί ως διπλά πλατινένιο, ενώ μπήκε στο Top-20 στον Καναδά και τη Νέα Ζηλανδία. Για την προώθηση του, το συγκρότημα περιόδευσε στην Βόρεια Αμερική μαζί με τον Τζεφ Μπεκ για 34 συναυλίες με τίτλο "The Fire Meets the Fury".
Ντεπορτίβο Περέιρα

Η Ντεπορτίβο Περέιρα είναι μια επαγγελματική, κολομβιανή, ποδοσφαιρική ομάδα από την πόλη Περέιρα. Συμμετέχει στη δεύτερη κατηγορία της χώρας. Ιδρύθηκε στις 12 Φεβρουαρίου 1944. Έδρα της ομάδας είναι το Estadio Hernán Ramírez Villegas, χωρητικότητας 38.297 θεατών.
Ίων Βορρές

Ο Ίων Βορρές (επίσημο όνομα: "Δαμιανός Βορρές", αγγλικά: "Ian Vorres", 1924 - 27 Φεβρουαρίου 2015) , ήταν Έλληνας συλλέκτης έργων τέχνης και Δήμαρχος Παιανίας από το 1991 ως το 1998.
Stranger than Fiction

Το "Stranger than Fiction" είναι το όγδοο άλμπουμ των Bad Religion. Κυκλοφόρησε το 1994 από την Atlantic Records. Ήταν το πρώτο άλμπουμ της μπάντας με μεγάλη δισκογραφική. Μετά την κυκλοφορία του άλμπουμ ο Brett Gurewitz αποχώρησε από την μπάντα και επέστρεψε 7 χρόνια μετά. Αντικαταστάτης του ήταν ο Brian Baker, ο οποίος έχει παραμείνει στην μπάντα μέχρι σήμερα. Είναι το πιο γνωστό άλμπουμ της μπάντας και περιέχει τις επιτυχίες "21st Century (Digital Boy)" και "Infected". Ανακηρύχθηκε Χρυσό στις ΗΠΑ και τον Καναδά.